
42 DR.30.09.2021 
 
kita membelanjakan wang untuk dapat pakar-pakar yang akan tentukan segala yang 
diuruskan itu berjalan dengan baik. 

 Tuan Yang di-Pertua, saya ucap tahniah sekali lagi kepada kerajaan kerana 
memperkenalkan Rancangan Malaysia Kedua Belas ini. Saya berdoa kerajaan akan 
mempunyai cukup wang dan cukup niat untuk melaksanakan rancangan ini. Insya-Allah 
kalau kita teruskan rancangan ini dengan baik dan mencari cara-cara yang berkesan, kita 
akan mencapai kejayaan dalam pelaksanaan rancangan ini. Seperti yang saya sebutkan 
tadi, merancang itu mudah tetapi melaksana itu tidak sebegitu mudah. Sekian, terima 
kasih. [Tepuk] 

 Tuan Yang di-Pertua: Terima kasih Yang Berhormat Langkawi. Seterusnya, 
Yang Berhormat Pontian. 

 Tuan Mohamed Hanipa bin Maidin [Sepang]: Tuan Yang di-Pertua. Minta maaf 
sekejap. Tuan Yang di-Pertua. 

 

12.44 tgh. 

 Datuk Seri Haji Ahmad bin Haji Maslan [Pontian]: Assalamualaikum 
warahmatullahi wabarakatuh... 

 Tuan Mohamed Hanipa bin Maidin [Sepang]: Tuan Yang di-Pertua, peraturan 
mesyuarat. Sekejap sahaja. 

 Tuan Yang di-Pertua: Ya.  

 Tuan Mohamed Hanipa bin Maidin [Sepang]: Peraturan Mesyuarat 14(1)(g). 
Tuan Yang di-Pertua, saya hendak minta satu arahan daripada- minta Tuan Yang di-
Pertua boleh ingatkan, ada Menteri yang telah menggulung pada minggu lepas dan 
berjanji untuk memberikan jawapan bertulis. Akan tetapi sampai sekarang kami tidak 
dapat lagi. Contohnya, Yang Berhormat Menteri Undang-undang... 

 Tuan Yang di-Pertua: Beri kepada saya. Saya follow-up.  

 Tuan Mohamed Hanipa bin Maidin [Sepang]: Minta. Terima kasih. 

 Tuan Yang di-Pertua: Terima kasih. Yang Berhormat Pontian. Silakan.  

 Datuk Seri Haji Ahmad bin Haji Maslan [Pontian]: Terima kasih. Saya gembira 
diberi peluang pada hari ini dan saya juga mengucapkan syukur ke hadrat Allah SWT 
kerana kita mempunyai kali pertama dalam sejarah, seorang anak penoreh getah menjadi 
Yang Amat Berhormat Perdana Menteri Malaysia... [Tepuk] Saya juga ingin menyebut di 
sini bahawa bagaimana anak penoreh getah itu diberi peluang belajar dalam bidang 
guaman dan kemudian menjadi peguam dari Universiti Malaya. Orang yang menyediakan 
RMKe-12 ini pula ialah seorang anak petani yang miskin dari Bachok, Kelantan yang diberi 
pulang untuk belajar ke Australia dan juga ke Amerika Syarikat.  

 Jadi, bak kata Kofi Annan iaitu Setiausaha Agung Pertubuhan Bangsa-Bangsa 
Bersatu- United Nations, beliau menyebut, “Education is the great equalizer of our time”. 
Maksudnya, pendidikan itu boleh menyamaratakan. Dalam Dewan ini, pada saat dan 
ketika ini kita ada seorang anak Perdana Menteri yang sedang duduk dan menulis di 
sebelah ayahnya, bekas Perdana Menteri dan dalam Dewan ini yang sedang bercakap 
ialah anak seorang penoreh getah.  

Saya juga anak seorang penoreh getah sebagaimana Yang Amat Berhormat 
Perdana Menteri. Jadi, semua perkara ini antara puncanya ialah pendidikan. Pendidikan 
tinggi akan menyebabkan kita boleh mencapai cita-cita yang tinggi. Dalam Rancangan 
Malaysia Kedua Belas ini, saya ingin mengesyorkan supaya kita tumpukan benar-benar 
tentang pendidikan ini supaya akhirnya anak-anak kita boleh hidup dengan lebih baik 
sebagaimana yang disebut sebagai pendidikan itu membawa apa yang disebut sebagai 
sosial mobiliti menegak. Ia bukan mobiliti sosial mendatar dan kerana pendidikan boleh 
menghapuskan kemiskinan dalam satu generasi, daripada anak penoreh getah boleh 
menjadi Yang Amat Berhormat Perdana Menteri. Begitulah contoh-contoh yang lain.  



kita membelanjakan wang untuk dapat pakar-pakar yang akan tentukan segala yang diuruskan itu berjalan dengan baik. Tuan Yang di-Pertua, saya ucap tahniah sekali lagi kepada kerajaan kerana memperkenalkan Rancangan Malaysia Kedua Belas ini. Saya berdoa kerajaan akan mempunyai cukup wang dan cukup niat untuk melaksanakan rancangan ini. Insya-Allah kalau kita teruskan rancangan ini dengan baik dan mencari cara-cara yang berkesan, kita akan mencapai kejayaan dalam pelaksanaan rancangan ini. Seperti yang saya sebutkan tadi, merancang itu mudah tetapi melaksana itu tidak sebegitu mudah. Sekian, terima kasih. [Tepuk] Tuan Yang di-Pertua: Terima kasih Yang Berhormat Langkawi. Seterusnya, Yang Berhormat Pontian. Tuan Mohamed Hanipa bin Maidin [Sepang]: Tuan Yang di-Pertua. Minta maaf sekejap. Tuan Yang di-Pertua. 12.44 tgh. Datuk Seri Haji Ahmad bin Haji Maslan [Pontian]: Assalamualaikum warahmatullahi wabarakatuh... Tuan Mohamed Hanipa bin Maidin [Sepang]: Tuan Yang di-Pertua, peraturan mesyuarat. Sekejap sahaja. Tuan Yang di-Pertua: Ya. Tuan Mohamed Hanipa bin Maidin [Sepang]: Peraturan Mesyuarat 14(1)(g). Tuan Yang di-Pertua, saya hendak minta satu arahan daripada- minta Tuan Yang di- Pertua boleh ingatkan, ada Menteri yang telah menggulung pada minggu lepas dan berjanji untuk memberikan jawapan bertulis. Akan tetapi sampai sekarang kami tidak dapat lagi. Contohnya, Yang Berhormat Menteri Undang-undang... Tuan Yang di-Pertua: Beri kepada saya. Saya follow-up. Tuan Mohamed Hanipa bin Maidin [Sepang]: Minta. Terima kasih. Tuan Yang di-Pertua: Terima kasih. Yang Berhormat Pontian. Silakan. Datuk Seri Haji Ahmad bin Haji Maslan [Pontian]: Terima kasih. Saya gembira diberi peluang pada hari ini dan saya juga mengucapkan syukur ke hadrat Allah SWT kerana kita mempunyai kali pertama dalam sejarah, seorang anak penoreh getah menjadi Yang Amat Berhormat Perdana Menteri Malaysia... [Tepuk] Saya juga ingin menyebut di sini bahawa bagaimana anak penoreh getah itu diberi peluang belajar dalam bidang guaman dan kemudian menjadi peguam dari Universiti Malaya. Orang yang menyediakan RMKe-12 ini pula ialah seorang anak petani yang miskin dari Bachok, Kelantan yang diberi pulang untuk belajar ke Australia dan juga ke Amerika Syarikat. Jadi, bak kata Kofi Annan iaitu Setiausaha Agung Pertubuhan Bangsa-Bangsa Bersatu- United Nations, beliau menyebut, "Education is the great equalizer of our time". Maksudnya, pendidikan itu boleh menyamaratakan. Dalam Dewan ini, pada saat dan ketika ini kita ada seorang anak Perdana Menteri yang sedang duduk dan menulis di sebelah ayahnya, bekas Perdana Menteri dan dalam Dewan ini yang sedang bercakap ialah anak seorang penoreh getah. Saya juga anak seorang penoreh getah sebagaimana Yang Amat Berhormat Perdana Menteri. Jadi, semua perkara ini antara puncanya ialah pendidikan. Pendidikan tinggi akan menyebabkan kita boleh mencapai cita-cita yang tinggi. Dalam Rancangan Malaysia Kedua Belas ini, saya ingin mengesyorkan supaya kita tumpukan benar-benar tentang pendidikan ini supaya akhirnya anak-anak kita boleh hidup dengan lebih baik sebagaimana yang disebut sebagai pendidikan itu membawa apa yang disebut sebagai sosial mobiliti menegak. Ia bukan mobiliti sosial mendatar dan kerana pendidikan boleh menghapuskan kemiskinan dalam satu generasi, daripada anak penoreh getah boleh menjadi Yang Amat Berhormat Perdana Menteri. Begitulah contoh-contoh yang lain.